Diari Oficial de la Generalitat Valenciana


Sumari del DOGV 6264, del 11-05-2010 (2010/5195)

RESOLUCIÓ de 22 d'abril de 2010, del president de l'Institut Superior d'Ensenyances Artístiques de la Comunitat Valenciana, per la qual es nomenen els membres no nats del Consell de Direcció de l'esmentat institut.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6264

Data del DOGV
:   11-05-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/5195


Data del document
:   22-04-2010

Organisme emissor
:   Conselleria d'Educació

Tipus de document
:   Resolució

Descriptors 

:   * Institut Superior d'Ensenyaments Artístics de la Comunitat Valenciana

RESOLUCIÓ de 22 d'abril de 2010, del president de l'Institut Superior d'Ensenyances Artístiques de la Comunitat Valenciana, per la qual es nomenen els membres no nats del Consell de Direcció de l'esmentat institut. [2010/5195]  
La Llei 8/2007, de 2 de març, de la Generalitat, d'Ordenació de Centres Superiors d'Ensenyances Artístiques i de la creació de l'Institut Superior d'Ensenyances Artístiques de la Comunitat Valenciana, crea i regula en la secció segona del capítol III el Consell de Direcció de l'Institut, i establix en l'article 9 que els estatuts de l'Institut regularan el procediment d'elecció, substitució i suplència dels membres electes de l'esmentat Consell.  
El Decret 82/2009, de 12 de juny, del Consell, pel qual s'aproven els estatuts de l'Institut Superior d'Ensenyances Artístiques de la Comunitat Valenciana, establix en l'article 45 el procediment pel qual es regulen les eleccions a membres del Consell de Direcció. En el punt u s'atribuïx al president de l'ISEACV la competència de designar una Junta Electoral perquè dicte les normes necessàries per a l'organització del procés electoral i la convocatòria d'eleccions.  
En la Resolució de 29 de desembre de 2009, del president de l'Institut Superior d'Ensenyances Artístiques de la Comunitat Valenciana, es van designar els membres de la Junta Electoral, la qual va adoptar les normes que han de regir el procés electoral, aprovades junt amb el calendari electoral, per la Resolució de 8 de febrer de 2010, del president de l'ISEACV.   
D'acord amb el calendari electoral i d'acord amb el que establixen les normes bàsiques per al desenrotllament del procés electoral, la junta electoral va proclamar, en data 30 de març de 2010, el resultat definitiu de les eleccions a membres del Consell de Direcció de l'Institut Superior d'Ensenyances Artístiques de la Comunitat Valenciana.  
Així mateix, de conformitat amb l'article 9.1.b) de la Llei 8/2007, de 2 de març, de la Generalitat, abans mencionada, i amb els articles 43.1.b) i 45.7 del Decret 82/2009, de 12 de juny, del Consell, també esmentat, el Consell de Direcció de l'Institut Superior d'Ensenyances Artístiques de la Comunitat Valenciana estarà igualment compost per un representant del Consell Valencià d'Universitats i de Formació Superior, o de l'òrgan que legalment el substituïsca, si és el cas, designat pel seu president.   
Per tot el que s'ha exposat i en virtut de les competències que m'atribuïxen els articles 6 i 9.1.b), de la Llei 8/2007, de 2 de març, de la Generalitat, d'Ordenació de Centres Superiors d'Ensenyances Artístiques i de la creació de l'Institut Superior d'Ensenyances Artístiques de la Comunitat Valenciana, i els articles 43.1.b), 45.6 i 45.7, dels estatuts de l'Institut Superior d'Ensenyances Artístiques de la Comunitat Valenciana, aprovats pel Decret 82/2009, de 12 de juny, del Consell, així com d'acord amb el que establixen els articles 22, 24 i 25.1 de la Llei 4/2007, de 9 de febrer, de la Generalitat, de Coordinació del Sistema Universitari Valencià, i vista la proposta de la directora general de l'Institut Superior d'Enssenyances Artístiques de la Comunitat Valenciana, de data 22 d'abril de 2010, i de conformitat amb esta, resolc:  
Primer  
Nomenar, com a vocals del Consell de Direcció de l'Institut Superior d'Ensenyances Artístiques de la Comunitat Valenciana, els representants electes dels directors i directores, del professorat, de l'alumnat i dels membres del personal d'administració i servicis que a continuació s'indiquen:   
- Leopoldo García Aranda, representant dels directors/les directores de l'especialitat d'Art Dramàtic.   
- Alejandro León García, representant dels directors/les directores de l'especialitat de Ceràmica.   
- Julia Grecos Grigoratos, representant dels directors/les directores de l'especialitat de Dansa.  
- Xavier Giner Ponce, representant dels directors/les directores de l'especialitat de Disseny.  
- Vicente Campos Campos, representant dels directors/les directores de l'especialitat de Música.   
- Josep Albert Mestre Moltó, representant del professorat de centres superiors d'Arts Plàstiques i Disseny.  
- José Cerveró Martínez, representant del professorat de centres superiors de Música, Dansa i Art Dramàtic.   
- José Olmos Alpera, representant de l'alumnat.  
- Francisco Alfaro Díaz, representant del personal d'administració i servicis.   
Segon  
Designar el secretari del Consell Valencià d'Universitats i de Formació Superior, nomenat en virtut de la Resolució d'11 de setembre de 2007, del president del dit òrgan col·legiat (DOCV núm. 5601, del 18 de setembre), com a vocal del Consell de Direcció de l'Institut Superior d'Ensenyances Artístiques de la Comunitat Valenciana.  
Tercer  
La resolució produirà efectes a partir de l'endemà de ser publicada en el Diari oficial de la Comunitat Valenciana.  
València, 22 d'abril de 2010.- El president de l'Institut Superior d'Ensenyances Artístiques de la Comunitat Valenciana: Alejandro Font de Mora Turón.